# DEN UAFHÆNGIGE REVISORS REVISIONSPÅTEGNING

Til [tilskudsmodtager] (tilskudsmodtager) og [tilskudsgiver] (tilskudsgiver)

## Erklæring på [tilskudsregnskabet][[1]](#footnote-1))

### Konklusion

Vi har revideret [tilskudsregnskabet] for [tilskudsmodtager] for tilskud modtaget under [tilskudsordning], [projektnummer], [eventuelt yderligere identifikation af det reviderede, fx projektets omkostninger og/eller sidenr.] for perioden [dato] - [dato]. Projektregnskabet udarbejdes efter retningslinjerne i [angiv regnskabsmæssig begrebsramme, fx tilsagnsbrev, regnskabsinstruks o.l.] (i det følgende kaldet ”tilskudsgivers retningslinjer”).

Det er vores opfattelse, at projektregnskabet i alle væsentlige henseender er rigtigt, dvs. udarbejdet i overensstemmelse med tilskudsgivers retningslinjer.

### Grundlag for konklusion

Vi har udført vores revision i overensstemmelse med internationale standarder om revision, de yderligere krav, der er gældende i Danmark, samt standarderne for offentlig revision, idet revisionen udføres på grundlag af bestemmelserne i [tilskudsgivers revisionsinstruks af [dato] for revision af projekttilskud]. Vores ansvar ifølge disse standarder og krav er nærmere beskrevet i erklæringens afsnit ”Revisors ansvar for revisionen af projektregnskabet”. Vi er uafhængige af tilskudsmodtager i overensstemmelse med International Ethics Standards Board for Accountants’ internationale retningslinjer for revisorers etiske adfærd (IESBA Code) og de yderligere etiske krav, der er gældende i Danmark, ligesom vi har opfyldt vores øvrige etiske forpligtelser i henhold til disse krav og IESBA Code. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

### Fremhævelse af forhold i regnskabet – anvendt regnskabspraksis [samt begrænsning i distribution og anvendelse]

Vi henleder opmærksomheden på, at [tilskudsregnskabet] er udarbejdet i henhold til tilskudsgivers retningslinjer. [Tilskudsregnskabet] er udarbejdet med henblik på at hjælpe tilskudsmodtager til at overholde de regnskabsmæssige bestemmelser i tilskudsgivers retningslinjer. Som følge heraf kan [tilskudsregnskabet] være uegnet til andet formål.

Vores erklæring er udelukkende udarbejdet til brug for tilskudsmodtager og tilskudsgiver og bør ikke udleveres til eller anvendes af andre parter end tilskudsmodtager og tilskudsgiver.

Vores konklusion er ikke modificeret som følge af disse forhold.

### [Fremhævelse af forhold i regnskabet][[2]](#footnote-2))

### Fremhævelse af forhold vedrørende revisionen

Tilskudsmodtager har i overensstemmelse med tilskudsgivers retningslinjer medtaget de af tilskudsgiver godkendte budgettal som sammenligningstal i regnskabet. Budgettallene har ikke været underlagt revision.

### [Fremhævelse af forhold vedrørende revisionen][[3]](#footnote-3))

### Ledelsens ansvar for projektregnskabet

Ledelsen har ansvaret for udarbejdelsen af et [tilskudsregnskab], der i alle væsentlige henseender er rigtigt, dvs. udarbejdet i overensstemmelse med tilskudsgivers retningslinjer. Ledelsen har endvidere ansvaret for den interne kontrol, som ledelsen anser for nødvendig for at udarbejde et tilskudsregnskab uden væsentlig fejlinformation, uanset om denne skyldes besvigelser eller fejl.

### Revisors ansvar for revisionen af projektregnskabet

Vores mål er at opnå høj grad af sikkerhed for, om [tilskudsregnskabet] som helhed er uden væsentlig fejlinformation, uanset om denne skyldes besvigelser eller fejl, og at afgive en erklæring med en konklusion. Høj grad af sikkerhed er et højt niveau af sikkerhed, men er ikke en garanti for, at en revision, der udføres i overensstemmelse med internationale standarder om revision og de yderligere krav, der er gældende i Danmark, samt standarderne for offentlig revision, idet revisionen udføres på grundlag af bestemmelserne i [tilskudsgivers revisionsinstruks af [dato] for revision af projekttilskud], altid vil afdække væsentlig fejlinformation, når sådan findes. Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som regnskabsbrugerne træffer på grundlag af projektregnskabet.

Som led i en revision, der udføres i overensstemmelse med internationale standarder om revision og de yderligere krav, der er gældende i Danmark, samt standarderne for offentlig revision, idet revisionen udføres på grundlag af bestemmelserne i [tilskudsgivers revisionsinstruks af [dato] for revision af projekttilskud], foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i [tilskudsregnskabet], uanset om denne skyldes besvigelser eller fejl, udformer og udfører revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved væsentlig fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning eller tilsidesættelse af intern kontrol.
* Opnår vi forståelse af den interne kontrol med relevans for revisionen af [tilskudsregnskabet] for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af tilskudsmodtagers interne kontrol.
* Tager vi stilling til, om den regnskabspraksis, som er anvendt af ledelsen, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.

Vi kommunikerer med ledelsen om blandt andet det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

## Udtalelse om juridisk-kritisk revision og forvaltningsrevision[[4]](#footnote-4))

Ledelsen er ansvarlig for, at de dispositioner, der er omfattet af regnskabsaflæggelsen, er i overensstemmelse med meddelte bevillinger, love og andre forskrifter samt med indgåede aftaler og sædvanlig praksis. Ledelsen er også ansvarlig for, at der er taget skyldige økonomiske hensyn ved driften af aktiviteterne og forvaltningen af de midler, der er omfattet af [tilskudsregnskabet]. Ledelsen har i den forbindelse ansvar for at etablere systemer og processer, der understøtter skyldige økonomiske hensyn.

I tilknytning til vores revision af [tilskudsregnskabet] er det vores ansvar at gennemføre juridisk-kritisk revision og forvaltningsrevision i overensstemmelse med standarderne for offentlig revision. Ved en juridisk-kritisk revision efterprøver vi med høj grad af sikkerhed, om de modtagne tilskud er anvendt i overensstemmelse med formålet og de relevante bestemmelser i bevillinger, love og andre forskrifter samt indgåede aftaler og sædvanlig praksis. Ved en forvaltningsrevision vurderer vi med høj grad af sikkerhed, om der er taget skyldige økonomiske hensyn ved driften af aktiviteterne og forvaltningen af de modtagne tilskud, der er omfattet af [tilskudsregnskabet].

Hvis vi på grundlag af det udførte arbejde konkluderer, at der er anledning til væsentlige kritiske bemærkninger, skal vi rapportere herom i denne udtalelse.

Vi har ingen væsentlige kritiske bemærkninger at rapportere i den forbindelse.

[X-by] (revisors kontorsted), [dato]

[Godkendt revisionsfirma]

[CVR-nummer][[5]](#footnote-5))

[NN]

[statsautoriseret/registreret revisor]

[MNE-nummer][[6]](#footnote-6))

1. ) Indsæt den relevante betegnelse for det konkrete tilskudsregnskab, fx ”Regnskab for tilskud til…” eller ”Projektregnskab for…”. [↑](#footnote-ref-1)
2. ) Indsæt flere afsnit med fremhævelser, hvis det er relevant, jf. ISA 800, ISA 706 og erklæringsbekendtgørelsens § 19. [↑](#footnote-ref-2)
3. ) Indsæt flere afsnit med fremhævelser, hvis det er relevant, jf. ISA 800 og ISA 706. [↑](#footnote-ref-3)
4. ) I tilfælde, hvor der er andre rapporteringsforpligtelser end udtalelsen om juridisk-kritisk revision og forvaltningsrevision, indsættes overskriften ”Erklæring i henhold til anden lovgivning og øvrig regulering”. De enkelte rapporteringsforpligtelser indsættes som underafsnit. Overskriften ”Udtalelse om juridisk-kritisk revision og forvaltningsrevision” gøres således mindre, så denne udtalelse bliver et underafsnit. [↑](#footnote-ref-4)
5. ) Der er kun krav om angivelse af revisors CVR-nummer, hvis regnskabet er omfattet af indsendelsesbekendtgørelsen. [↑](#footnote-ref-5)
6. ) Der er kun krav om angivelse af revisors MNE-nummer, hvis regnskabet er omfattet af indsendelsesbekendtgørelsen. [↑](#footnote-ref-6)